एजुकेशन अलर्ट- छात्रवृत्ति के लिए आवेदन 30 दिसम्बर तक
दुर्ग|पोस्ट मैट्रिक छात्रवृत्ति के लिए महाविद्यालय के छात्र-छात्राओं द्वारा आॅनलाइन फॉर्म भरे जा रहे हैं। जिसकी आखरी तारीख 30 दिसम्बर है। अभी तक जिले के 134 महाविद्यालयों के 23 हजार 917 छात्र-छात्राओं द्वारा फार्म भरा जा चुका है। सहायक आयुक्त आदिवासी विकास विभाग माया वारियर ने बताया सत्र 2015-16 के लिए फार्म भरना जारी है। अनुसूचित जाति, अनुसूचित जनजाति एवं पिछड़ा वर्ग के छात्र-छात्राएं ऑनलाइन फार्म भरने के बाद इसकी हार्ड कॉपी संबंधित संस्था में जमा कर सकते हैं। पाेस्ट मैट्रिक छात्रवृत्ति के फार्म भरने के मामले में दुर्ग जिला प्रदेश में तीसरे स्थान पर है। 30 दिसम्बर तक इसके ऑनलाइन फार्म भरे जा सकते हैं। इसके लिए छात्र-छात्राओं को जागरूक भी किया जा रहा है।
hin_Deva hin_Deva